Er dette Norges nye nasjonaldrakter?
Målet har vært å finne ut hvordan norske designere tolker norsk historie i dag, og på bakgrunn av det skape en fremtidsrettet kolleksjon. Underveis har designerne gjort et solid dypdykk i bunad- og folkedrakttradisjonen, men også kulturarven helt tilbake til vikingtiden. Visning søndag Resultatet er nå klart og skal vises fram på Eidsvoll Verk førstkommende søndag. VG får her vise en liten smakebit på noe av det publikum har i vente. SPESIAL: VG dekker grunnlovsjubileet Det var i oktober i fjor at Norwegian Fashion Institute, NFI, inviterte norske designere til å være med i «Designprosjekt 1814». Blant alle som meldte seg, plukket en jury bestående av representanter fra Norsk Folkemuseum, Norsk Design og Arkitektursenter og Designersamarbeidet HAiK, ut 10 «vinnere». Det er disse 10 som nå får presentere hva de har kommet opp med. Refleksjoner - Designerne har jobbet veldig fritt. Noen har drevet mest med å oppdage ting i egen kultur, mens andre har tatt det lenger og kanskje sett på de mer mørke sidene ved vår egen kulturhistorie, forteller prosjektleder og motedesigner Peter Løchstøer i Norwegian Fashion Institute til VG. - Kolleksjonen, som byr på både smykker, klær og kunsthåndverk, byr på refleksjoner rundt hva som er spennende ved vår egen arv, legger han til. Norsk identitet Visningen, som har fått tittelen «Mote, kulturarv, identitet - Norge i det 21. århundre», tematiserer norsk identitet og hvordan mote og design bidrar til å integrere kultur og håndverkstradisjoner i alle samfunnslag. - Det har vært en overordnet mål for NFI at vi gjennom prosjektet skal finne fram til den norske egenarten som gjør at vi skiller oss ut i internasjonal sammenheng. Ved å vise fram kolleksjonen, som er et resultat av en svært nyttig prosess, får vi løftet nettopp denne diskusjonen. Det publikum får se, er ikke egentlig produkter, men tanker om hva norsk design kan være, forklarer Løchstøer, også kjent som medprogramleder for TV3s «Designerspirene». - Kan det komme nye folkedrakter ut av dette? - Tja, i veldig vid forstand i så fall. Folkedrakt- og bunadkulturen er noe man umiddelbart forbinder med det norske. Men det blir litt feil å koble «Designprosjekt 1814» opp mot bunader spesielt. Kolleksjonen vi har endt opp med, spiller veldig opp til at det er det vi står og går i hver dag, som egentlig mer folkedrakten vår. Og den viser hvordan kulturarven har påvirket hvordan moderne klær kan være, opplyser prosjektlederen - som legger til at det multikulturelle også er et element. Følgende designere er med: Camilla Reinfjell, Christina Ledang, Connie Riiser Berge, Elisabeth Stray Pedersen, Ellen Reitan, Karl Oskar Breivik, Siri Sveen Haaland, Stina Fredriksson, Thea Glimsdal Temte og Tine Haaland-Paulsen. Ida Falck Øien, Harald Lunde Helgesen og Siv Støldal fra HaiK har vært designernes veiledere i den kreative prosessen. Samtlige har dokumentert research-arbeidet på en egen Facebook-side . Vil ha debatt Løchstøer regner ikke med at kolleksjonen nødvendigvis vil skape ny mote. - Men jeg tror den kan være med på å gjøre norsk design mer bevisst på hva vi kan være i den store sammenhengen. - Det er mange tradisjoner, meninger og følelser knyttet til nasjonaldrakter - tror du noen vil kunne bli provosert over visningen? - Jeg håper i hvert fall at den kan skape diskusjoner. Men om kolleksjonen vil provosere, det vet jeg ikke. Diskusjonen er velkommen uansett, forsikrer Løchstøer. DISKUTER:Si DIN mening i kommentarfeltet nederst i artikkelen. Motevisningen er et utendørsarrangement i tilknytning Grunnlovsfest ved Eidsvollsbygningen . - Vi krysser fingrer for godt vær! sier Løchstøer. Nå skal nordlendingene endelig fram til Eidsvoll - og SLIK FEIRER NORGE GRUNNLOVSJUBILEET Hvordan feirer du/dere grunnlovsjubileet? Del med VGs lesere ! Karsten Alnæs skriver i VG om de dramatiske hendelsene i 1814; Les bloggen hans her
10 utvalgte designere markerer grunnlovsjubileet med en kolleksjon basert på norsk historie fra vikingtiden og fram til i dag.